at nang mga sandaling ito'binubuko niya kung ano ang mabuting paraan upang ang magandang taga bokawe ay pagtamasahan yayamang ang pakikiayon ay ipinagkatiwala na rin lamang sa kaniyang himok. yaong ugaling halaghag na kinahihimalingan niya ay hindi magpatahimik. nakalikmo sa isang likmuang tikwasin at nakapatong sa kaliwang tuhod ang kanang paa at ang isang pahayagan ay hinahanapan mandin ng balita; nguni'ang kaniyang ala ala ay naglalayag na kasalukuyan sa lawak at ligoy ng mga pakana na kaniyang binubuko upang ipagtagumpay ang nasa niyang ang dilag ni binay ay pagsamantalahang pupulin, kahit na sa kabila noo'magugol ang gaano man. katapat ng kaniyang likmuan ang isang sopa na kinahihiligan ng isang kaibigang may malaya ring gawi na bilang sinasangunian niya sa binabalak na balahong pagbubuliran kay binay. paano po kaya ang mabuting paraan sa babaing yaon, kabisang terio?